
Durante estadia cortico na Aruba Diaranson atardi, 25 di October, Secretario di Estado 

Alexandra van Huffelen tabata na Aruba di transito pa 

S EC RETA RI O D i Boneiro. Durante estadia cortico na Aruba, Premier Evelyn 

Wever-Croes a probecha di e oportunidad di delibera cu 

ESTADO VAN e Secretario di Estado riba diferente tema entre Aruba y 
Hulanda. 

H U FFEL EN Y Premier Wever-Croes a bisa na varios ocasion cu nan ta 

p RE M | E R E E LYN na mesa ainda cu Hulanda y por nota cu esaki a tuma luga 

V e siman aki. “Importante ta cu Aruba keda na mesa cu 

Hulanda pa yega na un solucion, pasobra apesar di kico 

WEVER-C RO ES A por ta e circumstancia, ta na mesa bo ta yega na e miho 


solucion pa Aruba”, Prome Minister a enfatisa. 


REUNI 

Durante un conferencia di 


prensa 
extraordinario di Gobierno, Prome 
Minister Evelyn Wever-Croes a duna 
un splicacion amplio riba e regla di 
presupuesto den caso di "meevallers", 
cu ta fondo adicional cu no a wordo 
anticipa. Esaki pa motibo cu oposicion 
ta cuestionando unda pa inverti e placa 
di surplus cu tin den e presupuesto 
supletorio 2023. Prome Minister a indica 
cu Aruba tin obligacionnan financiero 
y palabracionnan haci cu Hulanda, 
y na momento cu tin "meevallers", e 
suma di placa ey no por wordo uza 
na loke Gobierno ta desea. E regla di 
presupuesto ta indica cu den casonan 
asina, minimo 50% di e placa mester bai 
na paga debe, y 50% por bai na inversion 
den proyectonan. 


PRESUPUESTO 2023 


Nota di Fin di Aña 2023 y Segundo Cambio 
di Presupuesto 2023 


Cambio principal ta ehecucion di e maneho di 


'meevaller' manera palabra den Protocol 2018. 


Tur locual ta riba e 1% di surplus ta bay 
50% pa inversion y 50% pa paga debe. 


Pa prome biaha den historia di pais 
Aruba, ta encontra un situacion unda 
cu tin un surplus cu ta mas halto cu 1% 
di GDP. Despues cu departmento di 
finansa a actualisa e cifranan conforme 
nan realisacion, por mira cu e surplus a 
bira 1.8% di e GDP, cu ta equivalente na 
50.2 miyon florin, 

Di e manera aki 50%, cual ta suma 
25.1 miyon ta wordo destina pa paga 
debe, y e otro 50% ta bay pa por haci 
extra inversion, manera ta stipula den e 
reglanan presupuestario. 


Manera por scucha den prensa, 
oposicion ta cuestiona Gobierno riba 
e plannan pa inverti e placa adicional 
aki den diferente proyectonan. Prome 
Minister a indica, cu oposicion conoce 


Gabinete Wever-Croes ta hiba un maneho 


PRESUPUESTO 


Gobierno di Aruba 


financiero responsabel 


REGLA 


PRESUPUESTARIO 


TA INDICA CU ORA TA TRATA DI 
"MEEVALLERS", 50% DI E PLACA MESTER BAY 
NA DEBE, Y 50% POR BAY NA INVERSION 


DEN PROYECTONAN 


Prome Minister Evelyn Wever-Croes: 


e reglanan presupuestario hopi bon, y 
sa cu Gobierno pa regla no por inverti 
e placa aki den AZV, onderstand, y of 
salario, manera nan ta indica. Esaki ta 
un manera di oposicion pa crea polemica 
na unda no mester, paso nan sa hopi bon 
kico e reglanan ta. 


Gabinete Wever-Croes Il, semper a hiba 
un maneho financiero responsabel, y 
hamas lo actua contra regla, y p'esey 
lo aloca e placa adicional aki, na unda 
regla ta stipula. Mester enfatisa si, cu pa 
loke ta trata inversion den proyectonan, 
cada un lo wordo evalua pa un 
comision di Departamento Economico y 
Departamento di Finansa, cu ta scrutina 
tur inversion y ta fiha un prioridad 
conforme necesidad. MN 


Diahuebs 26 October 2023 


NI MANEHO NOBO DI REINTEGRACION 


A YUDA BAHA E CANTIDAD DI 
EMPLEADONAN PUBLICO NO ACTIVO 


“'OVERTOLLIGHEIDSPOULE” 
Di e 82 empleadonan cu no ta activo cu a keda, falta 9 cu ainda ta buscando 
funcion adecua den aparato publico 


Desde di comienso di gobernacion di Gabinete Wever- 
Croes, a constate un canditad di ambtenaar no activo, 
“overtolligheidspoule”, den e aparato gubernamental. Gobierno 
inmediatamente a tuma pasonan concreto pa yega na 
solucionnan cu ta realisabel pa asina drecha e situacion aki. 


GABINETE WEVER-CROES | A HEREDA 82 AMBTENAAR 
DEN EMPLEADONAN NO ACTIVO 

E categoria di ambtenaarnan no activo tawata un reto enorme 
cu a costa Gobierno un total di 7 miyon florin pa aña. Esakinan 
ta ambtenaarnan cu a wordo manda cas mientras nan tawata 
wordo paga. 82 ambtenaar tawata den e categoria aki. Gabinete 
Wever-Croes desde e principio di gobernacion no a acepta cu 
mester paga hende mientras nan no ta trahando siendo cu tin 
cu baha gasto di personal. Cu e maneho di Gabinete Wever- 
Croes, a logra baha e 'overtolligheidspoule' aki y e deseo sigur 
di Gobierno ta cu esaki ta yega na 0. 


Prome Minister Evelyn Wever-Croes a duna di conoce cu 
na fin di aña pasa, Gobierno a anuncia un maneho nobo 
relaciona cu maneho di e grupo di empleadonan publico cu no 
ta activo. E maneho aki ta enfoca riba un buskeda mas activo 
pa funcionnan adecua pa e empleadonan cu no ta activo. Den 
e contexto aki, e empleadonan cu no ta activo mes ta keda 
responsabel pa nan propio proceso di reintegracion y nan lo 
ricibi guia di Departamento di Recurso Humano (DRH) durante 
e proceso aki. 


E proceso di reintegracion ta tuma 12 luna. Den caso cu un 

empleado no activo no kier colabora cu su reintegración of 
cu e asistencia ofreci, lo tin consecuencianan negativo (Por 
ehempel: lo por inicia un proceso disciplinario of retiro). Segun 
e maneho aki, si e reintegracion no ta exitoso dentro di e 
termino di 1 aña, por duna retiro na e empleado publico. 


DI E 24 (IPV 20) EMPLEADONAN CU NO TA ACTIVO CUA 
KEDA, TIN: 


+ Nuebe (9) cu ainda ta buscando funcion adecua den 
aparato publico; 

e Diesun (11) cu ta keda oficialmente aloca den un 
servicio di Gobierno; 

e Un (1) cu a wordo retira; 

e Tres (3) ta “on hold” (arbeidsongeschikt, disciplinair 
traject, gedetineerd) 


E cifranan aki ta importante pa ilustra cu e maneho di Gabinete 
Wever — Croes pa baha gasto di personal a conduci su mes 
na solucionnan concreto pa logra baha cantidad di empleado 
publico no activo. 

Prome Minister a enfatisa cu Departamento di Recurso Human 
ta haciendo tur posibel pa haya solucion pa e 9 empleadonan 
publico cu ainda ta den 'overtolligheidspoule' y alabes ta 
gradici nan pa logra baha e cantidad di empleadonan publico 
cu ta no activo y asina tambe tin miho maneho den cuadro di 
Organisacion Gubernamental. MEN 

Campaña di Syntropic Agroforestry pa 


INCULCA BALOR DI 
SECTOR PRIMARIO 
NA SCOLNAN 
BASICO 


Ministerio di Naturalesa ta lansando un proyecto piloto unda ta 
invita scolnan basico pa registra y asina haya chens di crea un 
plantacion di mata den forma di agroforesteria sintropico, esta 
syntropic agroforestry. 


E iniciativa aki tin como meta pa educa e siguiente generacion 
riba e balornan di agricultura sostenibel mientras ta promove 
un interes den sector primario. 


Muchanan ta haya e oportunidad educativo pa siña tocante 
agricultura sostenibel, uzando tecnicanan di agroforestry pa 
mehora e calidad di e suelo y elimina e necesidad di pesticida. 

Ademas, e proyecto ta aporta 
na seguridad di alimentacion y 
autosuficiencia, cu un enfoke ariba 
scolnan cu por ta limita pa motibonan 
financiero. 


Scolnan por cuminsa registra via e 
link AKI , of subi pagina di Facebook 
di Ministerio di Transporte, Integridad, 
Naturalesa y Asuntonan di Adulto 
Mayor, te cu 15 di november 2023. 
Un carta a wordo manda na bestuur 
di scolnan basico cu mas detayes 
relaciona cu e proyecto di syntropic 
agroforestry. 10 scol lo wordo 
selecciona segun criterionan specifico 
manera motivacion, tereno disponibel 
cu acceso na awa y coriente, y 
compromiso di scolnan. 


Aruba ta enfrentando retonan relaciona 
cu su dependencia ariba importacion 
cual ta laga pueblo vulnerabel pa 
influencianan externo y fuera di nos 
control. 


E cambionan economico y aumento den 
costo di bida e ultimo añanan a inicia un combersacion tocante 
e importancia di seguridad alimenticio. Mientras Ministerio di 
Naturalesa ta colabora cu Santa Rosa y WEB pa asina baha 
e tarifa di awa pa agricultornan, tambe ta trahando pa inculca 
balor di plantamento den e siguiente generacion. 


“Mi ta reconoce cu e tereno di agricultura ta evoluciona 
constantemente, y nos mester keda habri pa ideanan y 
metodonan nobo,” segun Minister Ursell Arends. “Aruba, cu 
ta wordo considera e isla mas seco den Caribe, mester ta 
innovativo pa supera e falta di tera fertil y awa. Pa es motibo ta 
haci uzo di tecnicanan nobo manera agroforesteria pa adapta y 
prospera den e condicionnan aki sin depende ariba pesticide.” 


-1- Ministerio di Naturalesa ta traha huntu cu Santa Rosa y 
Living Soil pa duna scolnan guia y sosten di material pa por 
crea plantacion di mata riba nan tereno. 


Ademas, personal di scol y boluntarionan lo ricibi training 
tocante e tecnicanan di agroforestry, mantencion y cuido di e 
plantacion di mata, como tambe e integracion di esaki den e 
curiculo escolar. Cu tur partners, nos por sigura un ehecucion 
exitoso di e proyecto, cuminsando na januari 2024. EEEE 

DEPARTAMENTO DI IMPUESTO: 

Entregamento di obhecion contra un cobransa di impuesto 
awor ta sosode online via e portal “BO impuesto” (BOI) 
Entrante 1 di november 2023 no ta posibel mas pa entrega 
carta di obhecion riba papel of via e-mail 


Departamento di Impuesto ta continua cu digitalisacion di su 
procesonan y ta anuncia cu awor ta toca turno di e proceso 
di obhecion (bezwaar). Te awor, contribuyentenan por entrega 
un carta di obhecion por escrito pero entrante 1 di november 
2023 esaki lo no ta posibel mas. Tur obhecion ta wordo entrega 
online y esaki ta conta tanto pa persona priva como empresa. 
E sistema online ta uno simpel y moderno y ta facilita e 
contribuyentenan pa ora di entrega obhecion contra un 
cobransa di impuesto. Alabes, e proceso di obhecion lo bay 
cana mas structura y lihe, cual ta nifica cu e contribuyente lo 
ricibi un contesta mas lihe di Inspector di Impuesto tambe. 


KICO TA OBHECION DI IMPUESTO? 

Obhecion di impuesto ta ora un contribuyente no ta di acuerdo 
cu un cobransa di impuesto cu el a ricibi. Pa ley e tin derecho 
di haci obhecion contra e cobransa dentro di dos luna despues 
di e fecha di cobransa (dagtekening van de aanslag). Inspector 


Obhecion online 


AWOR POSIBEL ! 


di Impuesto ta evalua e obhecion y ta dicidi si ta ahusta e 
cobransa. Na final e contribuyente lo ricibi un contesta den 
forma di un “beschikking”. 


ENTREGAMENTO DI OBHECION 

Te awor entregamento di obhecion ta sosode por escrito. 
Sea e contribuyente ta entrega un carta personalmente of ta 
manda esaki via e-mail. Sinembargo e formanan di entrega 
obhecion aki ta ineficiente tanto pa e contribuyentenan como 
Departamento di Impuesto. E registracion y procesamento di 
e obhecionnan ta tuma tempo y tin su riesgo. Esaki ta crea 
retraso cu no por elimina den corto tempo. Departamento di 
Impuesto ta consciente cu no por a sigui mas den e forma aki 
y a tuma e decision pa digitalisa e proceso di obhecion. 


DIGITALISACION DI PROCESO DI OBHECION 

E trabounan pa cu digitalisacion di e proceso di obhecion 
tawata intensivo y awor a keda finalisa. Esaki ta nifica cu desde 
awor contribuyentenan por entrega un obhecion den forma 
digital, esta online. Entregamento di obhecion pa medio di 
carta of e-mail ainda ta posibel te cu dia 31 di october proximo. 
Sinembargo, entrante 1 di november lo no ta posibel mas pa 
entrega un carta di obhecion por escrito of via e-mail. 

TIPO DI IMPUESTO 

Por entrega obhecion online contra un cobransa of propio 
declaracion pa e siguiente tiponan di impuesto: BBO/ 
BAVP/BAZV, BBVAM,  dividendbelasting, grondbelasting, 
inkomstenbelasting, prima di AOV/AWW y AZV, 
loonbelasting,  overdrachtsbelasting,  successiebelasting, 
speelvergunningsrecht, toeristenheffing y winstbelasting. 


Pa e impuestonan mensual esta, BBO/BAVP/BAZV, BBVAM, 
prima di AOV/AWW y AZV di compania, loonbelasting, 
speelvergunningsrecht y  toeristenheffing, ta conta lo 
siguiente. E contribuyentenan cu a ricibi un “ambtshalve 
naheffingsaanslag” door cu nan no a entrega nan declaracion, 
ta haci obhecion via nan BOi-account. Pues, mester log in y 
yega na e cobransa via e folder “Historie”. Aki ta haci cambio 
y entrega e declaracion cual ta wordo considera como un 
obhecion. Na final e contribuyente lo ricibi su “beschikking”. 


OBHECION ONLINE TA ACCESIBEL VIA E PORTAL “BO 
IMPUESTO” 

E formulario di obhecion ta online y ta accesibel via e portal 
“BO impuesto” (BOI). Pa yega na e portal ta bay riba impuesto. 
aw. Den e menu principal mas ariba, ta click riba “BO'” pa habri 
e inlogpagina. Despues ta click riba “Bezwaar indienen” pa 
habri e startpagina di obhecion online. E sistema mes lo guia 
e contribuyente pa completa y entrega su obhecion den un 
forma facil. 

Si un contribuyente tin mester di entrega mas obhecion, e 
ta bolbe yena un formulario digital. Pa cada cobransa of 
declaracion propio ta yena un formulario digital. 


Ta importante pa menciona, cu e formulario di obhecion ta 
accesibel pa tur contribuyente, tanto persona priva como 
empresa. Alabes, no tin mester di ta registra como usuario di 
e portal BOI, pa yena e formulario. Na e inlogpagina di BOi ta 
click directamente riba “Bezwaar indienen” sin tin mester di log 
in, esta yena username y password. 


HACI PREPARACION 

Prome cu haci obhecion online, mester prepara tur informacion 
y e documentonan cu ta relevante. E persona cu ta bay entrega 
e obhecion mester colecta y digitalisa tur e documentonan. 
Cierto documentonan e lo mester upload como anexo. 


GUIA ACLARATORIO 

Pa facilita e contribuyentenan cu mas conocemento di e 
sistema di obhecion nobo, tin un guia aclaratorio (handleiding) 
disponibel cu ta contene un splicacion amplio y cu ta importante 
pa sa. Ta consehabel pa consulta e guia aki prome cu cuminsa 
yena e formulario di obhecion. Por haya e guia aclaratorio via 
e pagina principal di impuesto.aw > Bezwaar en Beroep. 


BOI 


BO IMPUESTO 


OTRO OBHECION 
Pa obhecion contra por ehempel: 
e - cobransa adicional di impuesto di vehiculo di 
motor (naheffingsaanslag motorrijtuigbelasting); 
e - reduccion di impuesto riba salario (vermindering loon); 
e - decision pa cu unidad fiscal (Fiscale eenheid); 
e - decision pa cu tarifa special di inkomstenbelasting 
(bijzonder tarief) y 
e- decision pa cu responsabilidad fiscal (aansprakelijkstelling) 
por lo pronto ta keda posibel pa entrega un obhecion den forma 
di hardcopy of via e-mail. Den un siguiente fase lo anuncia e 
formulario online pa e tipo di obhecionnan aki. 


OBHECION CONTRA VZL Y VOD 

Obhecion contra Verzamelloonstaat y Verzamelstaat opgaaf 
derden ainda no ta posibel online. Pa esaki mester manda un 
e-mail na vzl-vodQimpuesto.aw. Entrante otro aña momento 
cu contribuyentenan lo tin cu entrega nan Verzamelloonstaat 
y Verzamelstaat opgaaf derden di 2023 lo por entrega un 
obhecion (si esaki ta necesario) via e portal “BO impuesto” 
(BOI). 


DETERMINA PA ELIMINA RETRASO 

E retraso den e procesamento di e cartanan di obhecion a 
pone cu contribuyentenan te ainda ta den espera di un 
contesta di Inspector. Departamento di Impuesto ta comparti e 
preocupacion di e contribuyentenan y ta den pleno ehecucion 
di un plan structura pa atende cu e retraso aki. 

Aunke tin un trabou grandi cu mester wordo haci ainda, e 
trabounan ta avansa den un ritmo constante y di un manera 
structura cu un norma pa procesa 3.000 carta di obhecion pa 
luna. 

Aunke e retraso ainda no a wordo elimina completamente, e 
funcionarionan di Departamento di Impuesto ta determina pa 
optimalisa e servicio y reduci e tempo di espera. A tuma algun 
medida pa asina por aumenta e capacidad di procesamento y 
e personal pa reduci e tempo di espera di e contribuyentenan. 


Departamento di Impuesto a logra avansenan importante 
den reduccion di retraso den procesamento di restitucion y 
ta keda comprometi pa reduci e retraso den procesamento di 
“bezwaar” tambe. 


MAS INFORMACION 

Pa mas informacion tocante entregamento di obhecion online, 
por acudi na Departamento di Impuesto, na e oficinanan situa 
na Camacuri y MFA Paradera. Na Camacuri ta acudi na e 
edificio unda ta busca plachi di number, na porta number 5. 
Por yama tambe na 5227423 of 5227424. 


Gerencia di Departamento di Impuesto 
26 di october 2023 


Y 


Departamento di Impuesto 

SAVANETA, 
UN HOYA NOBO 
PA TURISMO! 


s 


J 


Diaranson atardi, Minister di Turismo, sr. Dangui Oduber a 
bishita e bario di Savaneta pa e inauguracion di e prome cas 
“Savaneta 64” un cas historico cu a wordo renoba cu un toke 
di colornan vibrante, geel y blauw. 


Fundacion Savaneta E Prome Capital, ta un proyecto hopi 
bunita unda nan ta verf & renoba un par di cas di antes, conoci 
como casnan tipico, den e bario di Savaneta. Cu e reto den 


futuro pa bira un caya principal pa turismo y den cuadro aki 
mester perserva nos casnan antaño como balornan cultural 
historico. Conservacion di casnan historico ta importante pa 
nos por conserva nos indentidad. Y Savaneta ta rico na historia 
y cultura. 


Famia, bisiña y conocinan di Savaneta a bini hunto pa asina 
celebra un logro di e prome cas di un total di 10 cas cu lo 
wordo transforma, na unda nos turistanan lo por bishita casnan 
tradicional den e dushi bario Savaneta. 


Esaki no lo por tawata posibel sin ayudo di e comunidad di 
Savaneta, tur voluntarionan y demas sponsorsnan manera 
Aruba Bank N.V., Setar N.V., Aruba Ocean Villas, Spazio Real 
Estate y Kooyman. Un Hoya cu bo no lo perde bayendo nabo 
caminda pariba of pabou. 

Canti nm an SAVANETA LUN HOVA NOR! 
Continuacion SAVANEIJA, UN HOYA NOD 


Minister Dangui Oduber a anuncia cu ministerio di turismo 
tambe tin hopi bunita proyectonan ariba plan pa embeyecimento 
di algun area di Savaneta, manera drecha e beach banda di 
ex Brisas del Mar, drecha beach na Santo Largo pa evita cu 
autonan ta subi e beach,tambe pone algun palapa y drecha 
piernan den area pa asina piscadonan por haci bon uso di 
esaki. Savaneta lo bira un atraccion turistico y un area di cultura 
historico. 


Minister Dangui Oduber a termina su speech bisando “E 
proyectonan ta ofrece un atraccion nobo pa Savaneta. Tin varios 
plan, tin fondo disponible y pronto lo bai cuminsa ehecutanan.” 


SIvanerk 


EA 

AUMENTO DI VUELO 
BWI PA AUA 


Otro logro mas pa Aruba. 


Aumento frecuencia di vuelo, ta nifica mas 
capacidad di asiento. Diversificacion di rutanan ta 
cuadra cu Minister Dangui Oduber su maneho. 


MIMISTERO OI TURSMO y SALUBRIDAD PUBLICO 


E AEROLINEA SOUTHWEST 


TA AUMENTA 
FRECUENCIA DI 
VUELONAN 


PA ARUBA FOR DI BALTIMORE 


Den cuadro di diversificacion Minister di Turismo y Salud 
Publico sr. Dangui Oduber ta comparti cu e aerolinea Southwest 
ta aumenta nan vuelonan pa Aruba. Southwest ta aumenta 
nan operacion pa Aruba cu 5 vuelo pa siman desde Baltimore 
(BWI) entrante 4 di juni 2024. Nan lo mantene e frecuencia di 
vuelo aki te cu 4 di augustus 2024, cu un posibilidad di extende 


esaki pa ful un aña. Esaki ta nifica mas capacidad di asiento 
for di Merca pa Aruba. 


Actualmente e aerolinea ta operando 1 vuelo so pa siman. E 
aumento di vuelo di Southwest ta bay haci cu lo bay tin un 
aumento di “seating capacity" pa Aruba, cual ta representa un 
aumento di 572 stoel. 


Entrante mañan lo cuminsa cu benta di tickets entre AUA 
— BWI. 


Minister Dangui Oduber a duna di conoce cu e diversificacion di 
rutanan di varios aeroliña ta cuadra cu e maneho di Gobierno. 
Minister Dangui Oduber ta satisfecho con Aruba su turismo ta 
desaroyando y ta gracidi un biaha mas e airlift committee pa e 
bon trabou cu nan ta bin ta haciendo. MN 


A inicia cu trabou di instala 
luznan nobo den Caya pa 


ELEVA SEGURIDAD 
DEN CAYA 
F. BETICO CROES 


Diamars 24 di october DOW a inicia cu e proyecto instalacion di 
luznan nobo y adicional den Caya Betico F. Croes. E instalacion 
ta inclui 50 palo di luz nobo reemplazando esnan existente y 
cu no ta funciona debidamente. 


Minister di Asuntonan Economico, Sr. Geoffrey Wever, ta 
contento di mira e inicio di proyecto di iluminacion, mirando 
cu esaki tin basta tempo den planificacion. E mandatario a 
splica cu e proyecto di revitalisacion di Oranjestad ta consisti 
di diferente proyectonan cu hunto mester trece un impacto 
positivo den centro di ciudad. Pa ambos San Nicolas y 
Oranjestad, iluminacion y seguridad ta importante pa cual a 
escohe pa atende cu e reto aki inmediatamente. 

MINISTER 


Pa atende cu e aspecto di seguridad pa hasi caya Betico F. 
Croes mas atractivo anochi, a haci un inversion di mas di 60 
mil florin pa iluminacion. 


Fuera di iluminacion, tin otro proyectonan di infrastructura plania 
y tambe den ehecucion. Un ehempel di esaki ta e proyecto di 
Wilhelminastraat y Columbusstraat, cual pronto — finalmente — 
lo termina., e projecto aki ta atende cu accesibilidad, crea mas 
espacio publico, facilidad di permiso pa precario, percura pa 
mas limpiesa y expansion di parkeo, cu tin e meta principal di 
drecha e atmosfera empresarial den e area. 


Minister Wever ta indica di ta na altura cu tin diferente reto pa 
atende cu nan den e cuadro di revitalisacion den e area, y cu 
esaki tin su debido atencion. Ta trahando duro cu diferente 
gruponan envolvi pa atende cu proyectonan realisabel a corto 
plaso, mientras ta preparando pa e proyectonan mas duradero 
y a largo plaso. 


Colaboracion entre sector priva y gobierno ta keda esencial 
den realisa un centro di ciudad revitalisa, cu destinacion 
pa haci Oranjestad un centro di gastronomia y vivienda. E 
mandatario ta gradici tur esnan envolvi pa nan esfuerso, y e 
comerciantenan pa nan pasenshi y comprension. MN 

Minister Endy Croes 
ta Bishita Prinses Amalia Basisschool 
en conexion cu e inicio di 


PROYECTO DI 


LEERORKEST 


Di aña escolar 2023-2024 


Recientemente, Minister di Enseñansa y Deporte Endy Croes 
a bishita Prinses Amalia Basisschool pa e inicio di e bunita 
proyecto musical di Leerorkest. E alumnonan di aña 3 a ricibi 
nan prome les di Leerorkest Aruba di e instrumento cu nan 
mes a scoge. 


Nan por scoge entre seis (6) diferente instrumento, entre otro, 
violin, trompet, clarinet, dwarsfluit, cello of trombone. Minister 
Endy Croes a presencia e prome parti di les di musica di e 
alumnonan cu a scoge pa les di trompet, cello y clarinet. Un 
momento hopi special, unda cu e alumnonan a habri e tas 
di nan instrumento pa prome biaha y por a mira nan cara di 
alegria. 


Mas adelante Minister Endy Croes lo sigui bishita e otro scolnan 
pa mira e avance di e proyecto di Leerorkest y mira e desaroyo 


Cres 


MINISTER 


di nos muchanan cu hopi talento pa musica. Na final di aña 
escolar e alumnonan lo tin cu haci un presentacion musical 
na scol, unda cu den presencia di famia y maestronan por 
demostra tur locual nan a siña durante e lesnan di Leerorkest 
durante aña escolar 2023-2024. 


Esaki sigur ta un bunita proyecto di Leerorkest, unda cu 
Gobierno di Aruba y Hulanda ta duna sosten pa brinda e 
alumnonan di scol basico di Aruba e oportunidad pa haya les 
di musica na scol. Minister Endy Croes ta felicita Sra. Juliette 
van Romondt cu ta encarga cu e proyecto musical aki, tur e 
docentenan di Leerorkest cu ta traha cu hopi amor pa educa 
nos muchanan di scol basico y ta contribui den nan desaroyo. 


Finalmente, Minister Endy Croes ta felicita e alumnonan cu ta 
jad sigui e lesnan di Leerorkest y ta desea nan ii exito. 

Minister Endy Croes: 


EXITOSO 


Pa e studiantenan cu ta bay continua cu 
nan estudio avansa na hulanda augustus 


proximo 


Pa stimula e studiantenan pa aplica 


tempran pa vivienda 


Diaranson ultimo, den un sala “sold 
out” na The Movies na Gloria a tuma 
luga un anochi informativo organisa pa 
Ministerio di Enseñansa y Deporte pa e 
studiantenan cu ta desea di continua cu 
nan estudio na Hulanda. 


Minister Endy Croes a habri e anochi 
informativo aki unda cu a presenta 
e proyecto y comparti informacion di 
vivienda na e ciudadnan mas popular pa 
e studiantenan na Hulanda. Durante e 
sesion informativo aki, tabatin diferente 
profesional cu a brinda informacion di, 
entre otro, alohamento (huisvesting) na 
Hulanda. Sra. Lourdes Bramble — Tromp 
di Arubahuis a comparti e retonan pa 
haya un vivienda na Hulanda. 


E guera na Ukrania y Israel ta pone cu 
Hulanda ta hayando mas refugiado. 
Esaki ta trece cu ne cu cupo di camber 


facilidad pá > Gomez pealig e 
o- 
+ Sra. Lisanne Sam 


+ Sra. Jo-Anne Croes - HENA 


UN ANOCHI DI 
INFORMACION 


ta bira menos. Aña pasa e lista di espera 
pa haya un camber tabata di 1 pa 2 aña, 
pero pa e aña aki esaki a bira di 2 pa 4 
aña. Sra. Sharina Dubero di e seccion 
Facilidad pa Estudio di Departamento di 
Enseñansa di Aruba a duna informacion 
di e fiansa di Arubalening y con pa yega 
na un prestamo, alabes a contesta e 
preguntanan relaciona cu e topico aki. 


Adicionalmente, Sra. Paloma Osorio 
di Fundacion Plan di Bida a duna 
informacion na e alumnonan tocante 
maneho di presupuesto. 

Den e simannan nos dilanti Sra. Osorio 
lo bishita e scolnan secundario unda 
el lo duna un charla amplio tocante 
maneho di presupuesto. Sra. Liseanne 
Sambo — Gomez di Realign Caching, 
Consultancy 8 Services a trata e 
topiconan: escogencia di estudio y con 
pa yena e formularionan. 


Tambe, ta importante pa prepara tanto 
e mayor como e studiante pa e reto 


nobo aki. Por ultimo, Sra. JoAnne 
Croes di High Edcuation North America 
Expo (HENA) cu a presenta e diferente 
posibilidadnan cu tin pa studia na Merca, 
alabes a invita e studiantenan pa HENA 
Expo cu ta tuma luga dia 1 di december 
proximo. 


Por ultimo, Minister Endy Croes ta 
gradici tur esnan cu a contribui den e 
proyecto aki. Tur aña den luna di october 
ta planifica pa organisa un anochi 
informativo pa asina cuminsa prepara 
e studiantenan cu ta continua cu nan 
estudio den exterior. 


Minister Endy Croes a indica cu e tabata 
un anochi fructifero, sumamento exitoso 
y ta contento cu e alumnonan a adkiri 
bastante informacion durante e evento. 

MINISTER PLENIPOTENCIARIO 


E HERMAN 


ENTRE ITALIA Y ARUBA TA GRANDI 


Den Haag -— ‘Mi ta contento cu tur loke te ainda nos 
a logra den e cooperacion entre Gabinete di Minister 
Plenipotenciario di Aruba y embahada di Italia. Y mi tin 
speransa cu cosnan bunita so lo sali for di relacion aki 
pa loke ta futuro.’ Esaki tabata declaracion di Minister 
Plenipotenciario mr. Ady Thijsen despues di un 
encuentro cu embahador di Italia na Hulanda Giorgio 
Novello. 


Embahador Novello a invita Minister Thijsen na su oficina 
pa mira atras riba eventonan comun, manera e anochi 
cultural na e Instituto Italiano di Cultura na Amsterdam 
titula “Aruba and Italy meet”. Un evento cu a marca un 
bunita comienso di e cooperacion entre Italia y Aruba, na 
unda e similaridad entre e dos paisnan a keda presenta. 


THIJSEN 


E di dos proyecto cu ta parti di e cooperacion aki ta 
e viahe di estudio di e entrepreneur Arubiano den 
produccion di biña Hubert Yarzagaray na e region di 
Treviso na ltalia. 


Un viahe exitoso cu a brinda oportunidad pa un 
entrepreneur di Aruba engrandese su conocimento riba 
e tereno di biña na e pais productor di biña mas grandi 
di mundo cu ta Italia. 


Minister Thijsen un biaha mas a duna su palabranan 
di gratitud na embahador Novello pa duna contenido 
concreto na e cooperacion entre su embahada y 
Gabinete di Minister Plenipotenciario di Aruba y a bisa 
cu lo sigi den dialogo pa mira riba cual otro tereno por 
tin cooperacion. MN 

Den bataya contra cancer, 
forsa y speransa ta uni nos tur. 


Hunto nos por vence e desafio aki. 


Keda fuerte, sigui kere, 
y laga bo animo inspira otro. 
Bo no ta so den e lucha aki. 


Fclosethecaregap 


CORDA CU BO NO TA 
BO SO DEN E PROCESO 


B 
_ Pp enfrenta cancer por ta un viahe 


sumamente desafiante. Pero hopi 
hende a mustra forsa, resiliencia, y 
determinacion remarkable den nan 
proceso contra dje. 


Nan storia di speransa y curashi por ta 
un fuente podero di inspiracion pa 
cualkier persona cu ta enfrentando e 
bataya aki. 


Tene na mente, bo no ta so, y tin un 
comunidad di sobreviviente y 
cuidadornan dispuesto pa duna guia, 
amor, y forsa na cada paso di e 
caminda. 


Sigui kere den bo mes forsa, y sa cu 
tin dianan mas briyante biniendo. 


2023 AÑA DI UNION Y POSITIVISMO! 


